|  |  |  |  |  |
| --- | --- | --- | --- | --- |
| Bydd y disgyblion yn sgwrsio’n hyderus mewn amrywiaeth eang o gyd-destunau. |  | Bydd y disgyblion yn dangos dealltwriaeth o amrywiaeth o destunau, yn dewis a dethol y prif  bwyntiau ac yn dangos dealltwriaeth o’r hyn sydd ymhlyg ynddynt drwy dynnu casgliadau lle bo’n briodol. |  | Bydd y dysgwyr yn ysgrifennu’n glir, yn amrywiol ac yn ddiddorol i amrywiaeth o bwrpasau, gan ddangos sylwgarwch, dychymyg a gafael sicr ar ffurf. |
| Byddant yn rhoi sylw manwl i gyfraniadau eraill, drwy holi er mwyn derbyn syniadau a chyfrannu mewn modd sy’n  ystyried safbwynt eraill. |  | Wrth ymateb i ystod eang o  destunau byddant yn mynegi  barn ac yn cyfeirio at blot, cymeriadau ac ambell agwedd ar arddull gan ddethol geiriau, ymadroddion, brawddegau a gwybodaeth berthnasol i gefnogi safbwynt. |  | Byddant yn mynegi barn ac yn ei chefnogi ag ambell reswm. |
| Byddant yn dangos ymwybyddiaeth gynyddol o ddilyniant drwy ddatblygu eu sgwrs yn bwrpasol. |  | Byddant yn cywain, galw i gof a threfnu gwybodaeth o  amrywiol ffynonellau. |  | Yn aml, byddant yn dangos gwreiddioldeb wrth ddethol geiriau ac ymadroddion, gan ystyried pwnc, pwrpas, a natur y gynulleidfa. |
| Byddant yn cadw diddordeb gwrandawyr drwy amrywio’u sgwrs at y diben gan ddefnyddio llais, goslef ac ystum yn ôl gofynion y cyd-destun. |  |  |  | Bydd eu gwaith yn cynnwys paragraffau ac ystod o gystrawennau ac ymadroddion sy’n weddol gywir a Chymraeg eu naws. |
| Wrth fynegi barn, byddant yn rhoi  rhesymau’n gyson i gefnogi’r farn honno. |  |  |  | Byddant yn atalnodi ac yn treiglo’n gywir fel rheol. |
| Byddant yn cyflwyno gwybodaeth yn eglur ac yn effeithiol, ac yn dangos gafael weddol dda ar gystrawen naturiol yr iaith lafar. |  |  |  | Byddant yn defnyddio’u gwybodaeth o reolau sillafu er mwyn sillafu’n gywir. |
|  |  |  |  | Bydd y gwaith yn ddarllenadwy ac wedi’i gyflwyno’n effeithiol. |